Roniştoxanê Kampa Multecîyan a Şehîd Rûstem Cûdîyî (Mexmûr) bi wesîleya serrgêra 7. ya hêrişê DAÎŞî eşkerayîyêke daye û hêriş şermezar kerd.
Çalakîye verê Dezgehê Keyeyanê Şehîdan de, seba şehîdan pê deqayêkê rêzgirewtişî dest pêkerd. Dima hetê Endama Koordînasyonê Meclîsê Îştarî Xurbete Îşlek ra eşkerayîye ameye wendene.
Eşkerayîye de ame vatene ke cerganê DAÎŞî Mûsil û Şingalî ra dima verê xo da Kampa Mexmûrî û gerîlayanê HPG û YJA-Starî kampe pawite. Eşkerayîye de dîya ame vîrardene ke  rojnamegere Denîze Firat nê hêrişî de şehîd bîye û bi desan roniştoxê kampe zî birîndar bîyî.
Eşkerayîye de venga warê mîyanneteweyî ame dayene ke DAÎŞ wa bêro muhakemekerdene û Abdullah Ocalan wa bêro azadkerdene.
Çalakîye pê slogananê 'Biciwîyo Serek Apo, biciwîyo xoverdayîşê Kampa Mexmûrî' qedîyaye.
